text: Nu kan demente komme på campingferie i Christiansfeld
  12 juni 2014 kl. 12.36
  Plejecentret Birkebo har købt en gammel campingvogn, så centrets beboere kan komme på campingferie i haven.
  Mange af de demente beboere er vant til komme på campingferie og derfor kan en tur i centrets nyindkøbte campingvogn være med til at vække gode minder, siger centerleder Bente Thygesen.
  Campingvognen skal blive stående i haven, fordi beboerne ikke bryder sig om for mange nye påvirkninger og derfor er det bedst at ferien den foregår i egen baghave.
  Derfor er det også en ældre model uden moderne bekvemligheder, men virkningen for de demente skulle være den samme.
  Birkebos campingvogn blev indviet i dag. Den røde snor blev klippet og der var grillmad i haven.
  